GA   GA 
 
 
 AN COIMISIÚN  
EORPACH   
An Bhruiséil, 17.2.2022  
COM(2022) 52 final  
 
TUARASCÁIL ÓN gCOIMISIÚN CHUIG PARLAIMINT NA hEORPA AGUS 
CHUIG AN gCOMHAIRLE  
maidir le feidhmiú na cumhachta chun gníomhartha tarmligthe a ghlacadh a thugtar 
don Choimisiún de bhun RIALACHÁN (AE) 2017/821 Ó Pharlaimint na hEorpa agus 
ón gComhairle an 17 Bealtaine 2017 lena leagtar síos oibleagáidí díchill chuí sa slabhra 
soláthair d'allmhaireoirí de chuid an Aontais de stán, de thantalam agus de thungstan, 
dá mianta, agus d'ór de thionscnamh limistéar ina bhfuil coinbhleacht agus limistéar 
ardriosca   
 
1 
  
I. Réamhrá  
In 2017, ghlac an tAontas Eorpach Rialachán (AE) 2017/821 ó Pharlaimint na hEorpa agus ón 
gComhairle an 17 Bealtaine 2017 lena leagtar síos oibleagáidí díchill chuí sa slabhra soláthair 
d’allmhaireoirí de chuid an Aontais de stán, de thantalam agus de thungstan, dá mianta, agus 
d’ór de thionscnamh limistéar ina bhfuil coinbhleacht agus limistéar ardriosca1 (dá ngairtear 
‘Rialachán  AE’ anseo feasta). Tháinig Rialachán AE i bhfeidhm an 8 Meitheamh 2017 agus tá 
feidhm ag a phríomhcheanglais maidir le hallmhaireoirí de chuid an Aontais ón 1 Eanáir 
2021.  
Sa Rialachán seo bunaítear córas an Aontais um dhícheall cuí sa slabhra soláthair ( ‘córas an 
Aontais’) chun srian a chur leis na deiseanna a bhíonn ag grúpaí armtha agus ag fórsaí 
slándála stán, tantalam agus tungstan, mar aon lena gcuid mianta, agus ór, a thrádáil. Tá sé 
deartha chun deimhneacht a sholáthar i dtaca le cleachtais solátha ir atá ag allmhaireoirí de 
chuid an Aontais, agus ag bruithneoirí agus athleádóirí a fhoinsíonn acmhainní i limistéir ina 
bhfuil coinbhleacht agus i limistéir ardriosca. In Airteagal 19(2) de Rialachán AE, tugtar 
cumhachtaí don Choimisiún gníomhartha tarml igthe a ghlacadh i ndáil leis an méid seo a 
leanas: (1) na tairseacha méide le haghaidh allmhairí mianraí agus miotal a bhunú agus a 
leasú, agus (2) an mhodheolaíocht agus na critéir a bhunú chun scéimeanna díchill chuí sa 
slabhra soláthair a aithint.  
Le R ialachán AE, leagtar síos oibleagáidí díchill chuí sa slabhra soláthair i gcomhréir le 
Treoir ECFE um Dhícheall Cuí2 lena n-áirítear Iarscríbhinn II a ghabhann léi. Tá feidhm ag 
na hoibleagáidí sin maidir le hallmhaireoirí mianraí agus miotal de chuid an A ontais mar a 
leagtar amach in Iarscríbhinn I a ghabhann le Rialachán AE. Chun dea -fheidhmiú chóras an 
Aontais a áirithiú, déantar an chumhacht chun gníomhartha a ghlacadh i gcomhréir le 
hAirteagal 290 den Chonradh ar Fheidhmiú an Aontais Eorpaigh a tharmli gean chuig an 
gCoimisiún i dtaca le hIarscríbhinn I a leasú trí thairseacha méide le haghaidh mianraí agus 
miotail a bhunú agus a leasú.  
Thairis sin, sonraítear i Rialachán AE go bhféadfaidh úinéirí scéimeanna díchill chuí sa 
slabhra soláthair iarratas a c hur faoi bhráid an Choimisiúin chun go n-aithneofar a gcuid 
scéimeanna mar scéimeanna atá coibhéiseach le ceanglais Rialachán AE. Ba cheart na 
scéimeanna sin a ailíniú leis na moltaí sonracha atá i dTreoir ECFE um Dhícheall Cuí. Chun 
measúnú ar scéimeanna díchill chuí a d’fhéadfaí a aithint faoi Rialachán AE a éascú, déantar 
an chumhacht chun gníomhartha a ghlacadh i gcomhréir le hAirteagal 290 den Chonradh ar 
Fheidhmiú an Aontais Eorpaigh a tharmligean chuig an gCoimisiún i dtaca leis an 
modheolaíocht agus  na critéir a bhunú don mheasúnú sin maidir le haitheantas.  
II. Bunús Dlí  
I gcomhréir le hAirteagal 19(2) de Rialachán (AE) 2017/821 ó Pharlaimint na hEorpa agus ón 
gComhairle an 17 Bealtaine 2017, déanfaidh an Coimisiún tuarascáil a tharraingt suas don 
Chomhairle agus do Pharlaimint na hEorpa maidir leis an tarmligean cumhachta.   
III. An Tarmligean a fheidhmiú  
Le Rialachán AE, trína Airteagal 19(2), tugtar cumhachtaí don Choimisiún na forálacha seo a 
leanas den Rialachán seo a chur chun feidhme:  
                                                 
1 IO L  130, 19.5.2017, lch.  1.  
2 http://www.oecd.org/daf/inv/mne/mining.htm   
 
2 
 - a mhéid a bhaineann le leasú Iarscríbhinn I, trí na tairseacha méide a bhunú le 
haghaidh mianta tantalaim nó niaibiam agus tiúcháin díobh, mianta óir agus tiúcháin 
díobh, ocsaídí agus hiodrocsaídí stáin, tantaláití agus cairbídí tantalaim, más indéanta, 
faoin 1 Ai breán 2020 ach tráth nach déanaí ná an 1 Iúil 2020 (Airteagal 1(4) de 
Rialachán AE);  
 
- a mhéid a bhaineann le leasú a dhéanamh gach trí bliana tar éis an 1 Eanáir 2021 ar na 
tairseacha atá ann cheana agus a liostaítear in Iarscríbhinn I (Airteagal 1(5) de 
Rialachán AE);  
 
- a mhéid a bhaineann leis an Rialachán seo a fhorlíonadh tríd an modheolaíocht agus 
na critéir a leagan amach le gur féidir leis an gCoimisiún a mheas an ndéantar 
éascaíocht d’oibreoirí eacnamaíocha ceanglais an Rialacháin seo a chomhlíonadh le 
scéimeanna díchill chuí sa slabhra soláthair agus le gur féidir leis an gCoimisiún 
scéimeanna a aithint (Airteagal 8(2) de Rialachán AE).  
 
Ghlac an Coimisiún dhá (2) ghníomh tharmligthe atá bunaithe ar Rialachán AE mar seo a 
leanas:  
- Rialachán Tarmligthe  (AE) 2019/429 ón gCoimisiún an 11 Eanáir 2019 lena 
bhforlíontar Rialachán (AE) 2017/821 ó Pharlaimint na hEorpa agus ón gComhairle a 
mhéid a bhaineann leis an modheolaíocht agus na critéir chun scéimeanna díchill chuí 
sa slabhra soláthair a bhaineann le s tán, tantalam, tungstan agus ór a mheasúnú agus a 
aithint.3 
 
- Rialachán Tarmligthe (AE) 2020/1588 ón gCoimisiún an 25 Meitheamh 2020 lena 
leasaítear Iarscríbhinn I a ghabhann le Rialachán (AE) 2017/821 ó Pharlaimint na 
hEorpa agus ón gComhairle trí na tairs eacha méide a bhunú le haghaidh mianta 
tantalaim nó niaibiam, agus tiúcháin díobh, le haghaidh mianta óir agus tiúchain 
díobh, le haghaidh ocsaídí stáin agus hiodrocsaídí agus le haghaidh tantaláití agus 
cairbídí tantalaim4. 
 
Níor glacadh gníomhartha tarml igthe go dtí seo chun na tairseacha atá ann cheana agus a 
liostaítear in Iarscríbhinn I a ghabhann le Rialachán AE a leasú, mar go dtugtar de chumhacht 
don Choimisiún iad a ghlacadh gach trí bliana tar éis an 1 Eanáir 2021, de bhun Airteagal 1(5) 
de Rialac hán AE.  
IV. Conclúidí  
Iarrann an Coimisiún ar Pharlaimint na hEorpa agus ar an gComhairle an tuarascáil seo a 
thabhairt dá n-aire i gcomhthéacs na gcumhachtaí a fheidhmíonn an Coimisiún mar is cuí 
agus arna dtarmligean le Rialachán AE.  
 
                                                 
3 IO L  75, 19.3.2019, lch.  59. 
4 IO L  360, 30.10.2020, lch.  1.  
 
3